Әйүп Үтәғолов

Әйүп Үтәғолов (1793—?) — хәрби эшмәкәр. 1812 йылғы Ватан һуғышында һәм 1813—1814 йылдарҙағы Рус армияһының сит илгә походтарында ҡатнашыусы. 

 Биографияһы 

Әйүп Үтәғолов Ырымбур губернаһы Үҫәргән улусы (хәҙерге Башҡортостан Республикаһының ) Үтәғол ауылында йәшәгән.

1811 йылдың 1 ғинуарынан казак булып хеҙмәт итә. 

1812 йылғы Ватан һуғышы башланғас, 1814 йылдың аҙағына тиклем8-се Башҡорт атлы полкы составында француздарға ҡаршы алыштарҙа ҡатнаша. 8-се Башҡорт атлы полкы Яңы Воздвиженка ҡәлғәһендә 9-сы кантон башҡорттарынан ойошторола һәм 1812 йылдың 6 октябрендә Һамар аша Түбәнге Новгородҡа бара. Кострома ополчение корпусы составында 8-се Башҡорт полкы Калиш ҡәлғәһенә һөжүм итеүҙә ҡатнаша. 1813 йылдың 9 сентябрендә 8-се полк Глогауҙы блокадалау өсөн тәғәйенләнгән Польша армияһының корпусына индерелә һәм ҡәлғә бирелгәнсе уның составында һуғыша. 1814 йылдың 19 мартында союздаш ғәскәрҙәре составында 8-се Башҡорт атлы полкы Парижға инә. 1814 йылдың декабрендә полк туған яғына юл тота.

1823, 1831, 1834 һәм 1836 йылдарҙа Ырымбур сик һыҙығы буйында хеҙмәт итә. 1828 йылдың 7 февралендә урядник званиеһын ала.

 Бүләктәре 
 «1812 йылғы һуғыш иҫтәлегенә» көмөш миҙалы кавалеры
 «1814 йылдың 19 мартында Парижды алған өсөн» көмөш миҙалы кавалеры

 Ғаиләһе 
Ҡатыны — Бәҙиғолъямал; улдары — Сәйетйәғәфәр, Исмәғил, Мөхәйҙәр, Абдулғафар.

 Иҫкәрмәләр 

 Әҙәбиәт 





Категория:1812 йылғы Ватан һуғышында ҡатнашыусылар
Категория:Париж янындағы алышта ҡатнашыусылар